יהושע ביכלר

רוברט יהושע ביכלר (בסלובקית: Robert Yehoshua Büchler; 1929 – 2009) היה היסטוריון סלובקי-ישראלי. בשנת 1944 הוא גורש מסלובקיה ושרד את מחנות הריכוז אושוויץ ובוכנוולד. הוא היה מנהל מורשת - בית עדות ע"ש מרדכי אנילביץ' בישראל. לביכלר הוענק אות מסדר הכבוד של מדינת תורינגיה.

ביוגרפיה
ביכלר נולד להורים יהודים בטופולצ'אני שבמערב סלובקיה בשנת 1929. בשנת 1942 גורשו 57 מקרובי משפחתו למחנה הריכוז באושוויץ, שם נרצחו לאחר מכן. הוא, הוריו ואחותו גורשו לאושוויץ ב-1944.

ב-23 בינואר 1945 הגיע ביכלר בצעדת מוות למחנה הריכוז בוכנוולד, שם נכלא יחד עם 900 ילדים ומתבגרים נוספים בבלוק 66 של מה שנקרא "המחנה הקטן". זמן קצר לפני שחרור המחנה על ידי יחידות הארמייה השלישית של צבא ארצות הברית הוא נשלח לצעדת מוות נוספת, ממנה הצליח להימלט מאייזנברג שבתורינגיה.

עם שובו לטופולצ'אני גילה שרק דודה אחת ודוד אחד שרדו את השואה מכל המשפחה המורחבת. בשנת 1949 עלה לישראל, שם הקים יחד עם כמאה שורדים אחרים של מחנות הריכוז את קיבוץ להבות חביבה.

כהיסטוריון ומנהל ארכיון ב"משואה" הוא למד ותיעד את השואה. הוא כתב מספר מאמרים על קורותיו וכמה מאמרים על תולדות יהדות אירופה. ביכלר היה מהראשונים שתיעדו את ההיסטוריה של בלוק 66 לילדים במחנה בוכנוולד. בשנות ה-80 העביר את מסמכיו ויצירותיו לארכיון בית מורשת.

ביכלר היה חבר בוועדת האסירים הבינלאומית של מחנה הריכוז בוכנוולד-דורה מאז שנות השישים. בשנים האחרונות לחייו היה החבר הוותיק ביותר בחברה.

מיצירותיו

הערות שוליים 

היסטוריונים ישראלים
אסירים במחנה הריכוז בוכנוואלד
אסירים במחנה הריכוז אושוויץ
יהודים סלובקים
חוקרי השואה ישראלים
ישראלים שנולדו ב-1929
ישראלים שנפטרו ב-2009